Sacramento Internasionale Lughawe

Sacramento Internasionale Lughawe (IATA: SMF, ICAO: KSMF, FAA LID: SMF) is geleë 17 km noordwes van Sacramento, Kalifornië, Verenigde State en beslaan 2 400 ha. Dit bedien die Sacramento Metropolitaanse Gebied, en word bestuur deur die Sacramento County Lughawestelsel.

Die lughawe is ook 'n poort na vele besienswaardighede en avonture in Noord- en Sentraal-Kalifornië, soos Heavenly Mountain Resort, Lake Tahoe en die Yosemite Nasionale Park. "Old Sacramento State Historic Park" vertoon geskiedenis van die goudstormloop, ondergrondse tonnels, vloede en brande.

Terminale 

Die lughawe het twee terminale, Terminaal A, met 13 hekke; en Terminaal B, met 19 hekke; altesaam 32 hekke. 8 lugrederye bedryf vanuit Terminaal B en 4 vanuit Terminaal A. Alle binnenshuise openbare areas het gratis Wi-Fi (draadlose internet) wat deur die Sacramento County Lughawestelsel verskaf word.

Air Canada, American, Delta en United werk uit die dertien hekke in Terminaal A.

Aeromexico, Alaska, Frontier, Hawaiian, JetBlue, Southwest, Spirit en Volaris is in die negentien hekke in Terminaal B geleë.

Statistiek

Top bestemmings

Lugdiensmarkaandeel

Landvervoer

Pad 
Die lughawe kan bereik word via Airport Blvd direk vanaf Interstate 5 by afrit 528. Die volgende kan bereik word via I-5 binne 10 myl van die lughawe: Interstate 80, CA-113, US Route 50 en CA-99.

Spoor 
Sacramento Regional Transit sal 'n toekomstige ligte spoorverbinding, 'n verlenging van die Groenlyn, na die lughawe verskaf. Omgewingsevaluering, opruiming en konstruksie vir die Groenlyn sou na verwagting teen 2018 voltooi wees, maar die projek is die afgelope paar jaar erg vertraag.

Verwysings 

Koördinate op Wikidata
Lughawens in die Verenigde State van Amerika